Her er den nye landslagssjefen i bryting
Det bekrefter forbundet i en pressemelding. Lidberg har de siste årene vært en av de største profilene i svensk bryting. Han har blant annet åtte medaljer fra EM, VM og OL de siste ti årene. Den nye landslagstreneren la opp etter å ha tatt bronse i London-OL i fjor. - Jimmy er en perfeksjonist i alle deler av toppidrettssatsning. Han har alltid ligget fremst i å ta i bruk ny kunnskap, sier president Tom Holmen i Norges Bryteforbund i pressemeldingen. - Vi i Norge har flere steg å gå. Vi er derfor svært glad for at Jimmy har takket ja til å lede vår toppidrettssatsning frem mot OL i Rio. Jimmys ambisjoner går ut over det å få utøvere til å kvalifiserer seg til OL i RIO. Han vil bygge en solid plattform for våre utøvere slik at vi kan være med og kjempe om medaljer i alle kommende mesterskap, fortsetter Holmen.
Svenske Jimmy Lidberg (31) ble onsdag presentert som ny landslagstrener i bryting.